Otto Kretschmer

Otto Kretschmer (født 1. mai 1912, død 5. august 1998) var en tysk marineoffiser som tjenestegjorde som ubåtsjef under andre verdenskrig og var den tyske ubåtkaptein som senket flest skip målt i tonnasje. Fra september 1939 inntil han overgav seg og ble krigsfange i mars 1941 senket hans besetning 47 skip med en total tonnasje på 274 333 tonn. Han fikk tilnavnet stille Otto, både for hans dyktige bruk av ubåtens evne til å angripe stille og for hans forsiktige bruk av radio under tokt.

Kretschmer ble frigitt av de allierte i 1947, i 1955 gikk han inn i Vest-Tysklands nyopprettede marine, Deutsche Marine hvor han steg i gradene og til sist ble stabssjef ved NATOs kommando COMNAVBALTAP i Kiel. Otto Kretschmer gikk av med pensjon i 1970 med graden kontreadmiral.

Referanser

Eksterne lenker 
 Artikkel om Otto Kretschmer fra uboat.net (engelsk)

Personer fra Nysa fylke
Tyske admiraler
Tyskere fra andre verdenskrig
Mottakere av Jernkorset (1939)
Tyske ubåtkommandører
Personer tilknyttet det tredje rike
Personer tilknyttet NATO
Artikler i sjøfart-prosjektet